
Muž mi je dao razvod braka i za vrijeme pričeka preselio na drugi svijet. Imao je još jednu ženu i dijete. Da li ja imam pravo na udio u njegovoj ostavštini, i, ako imam, koliki je taj udio?


* 
* 
* 
* 
* 
* 
* 

 
Imam li pravo na dio imetka muža koji me razveo?

Žena puštena opozivom rastavom (prvi ili drugi put, a ne i sporazumnim puštanjem uz naknadu – hul‘a) ima pravo na nasljedninu, a njen priček nakon razvoda, koji traje tri mjesečna pranja, prelazi u čekanje nakon smrti koji traje četiri mjeseca i deset dana. Vama u ovome slučaju, cijenjena sestro, pripada osmina ostavljenog imetka koju ste dužni podijeliti s vašom inoćom. Islamski učenjaci jednoglasni su da inoće, bez obzira bile dvije, tri ili četiri, dijele četvrtinu ako muž nema dijete, odnosno osminu, ako ima dijete. (Vidjeti: *El-Džamiu li ahkamil-Kur’an*, 5/80.)


Međutim, ako je žena puštena neopozivom rastavom braka (treći put, ili sporazumno uz naknadu mužu, ili prisilnom rastavom od strane kadije), tada nema pravo na nasljedninu niti se mijenja oblik čekanja. Samo u jednom slučaju žena nakon trećeg razvoda ima pravo na nasljedninu: ako je razvede na samrtnoj postelji ili neposredno pred smrt, želeći time uskratiti njeno pravo nasljedstva, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


